למעלה מ 5000 מבקרים ילדים, נערים והורים ביקרו ביום פתוח שקיימה משטרת ישראל בתחומי מחוז ש”י במעלה אדומים ובישוב אפרת.
המשפחות נהנו מתצוגות של המשטרה, כוחות הביטחון החירום וההצלה ומדוכנים שהציבו הערייה והמועצה האזורית.
במתחמים נחשפו המבקרים לתצוגות ואמצעים המשמשים את המשטרה במילוי תפקידם למען החברה וסיפקו” הצצה לרגע” לעולם התוכן המורכב ומיוחד של משטרת ישראל וכוחות הביטחון.
השוטרים והמפקדים שהשתתפו ביום זה אמרו: “אנחנו מלאי סיפוק ומרוגשים מהחיבוק החם, מההתלהבות והתעניינות של הילדים.
יום זה מחזק את החיבור שלנו השוטרים עם ההורים, הנוער והילדים שהתלהבו לעלות לניידות לאופנועים ולגעת בסוסים.
המשפחות נהנו מתצוגות, אמצעים ויכולות של כוחות המשטרה והחירום ובניהם תצוגה מתוזמנת של המסוק המשטרתי, פרשים מיחידת בעלי חיים, תצוגות של שוטרי התנועה, היס”מ, חבלה, אופנועים, יחידות החילוץ של המשטרה, הפנינג מתנפחים, עמדות יצירה וכמובן חזרו הביתה עם מזכרת שעליה לא ויתרו, צילום מגנט שהם לובשים מדי שוטר.